Matriekslaagsyfer daal, sê minister van onderwysAngie Motshekga, minister van basiese onderwys op 5 Januarie 2015 tydens die bekenstelling van die nasionale en provinsiale matriekuitslae (Skermskoot: eNCA-beeldsending) Angie Motshekga, minister van basiese onderwys, het Maandag tydens ŉ mediakonferensie aangekondig dat die matriekslaagsyfer vir 2015 laer is as in 2014. Die nasionale slaagsyfer vir 2015 is 70.7%, in vergelyking met 2014 se 75,8%. 2015 was die tweede keer wat leerders volgens die nuwe kurrikulum en assesseringsbeleidsverklaring (Caps) die matriekeksamen afgelê het. Byna 800 000 leerders het aan die eksamen deelneem. Dit is die meeste matrikulante wat sedert 1994 vir die eksamen ingeskryf het. “Ons het gefokus op uitnemendheid en goeie gewoontes,” het Motshekga gesê. “Die 13 jaar wat kinders skoolgaan is nie naellope nie, maar ŉ marathon.” Sy het gesê die matriekeksamen is vry, regverdig en geloofwaardig verklaar. Die provinsies se slaagsyfer sien soos volg daarna uit: Oos-Kaap: 56.8% KwaZulu-Natal: 60.7% Limpopo: 65.9% Noord-Kaap: 69.4% Mpumalanga: 78.6% Noordwes: 81.5% Vrystaat: 81.6% Gauteng: 84.2% Wes-Kaap: 84.7% Geen distrik in die Wes-Kaap se slaagsyfer is minder as 80% nie. Altesaam 63 348 onderskeidings is behaal. Die individuele matriekuitslae is nou beskikbaar! Klik hier om jou uitslag te sien (gebruik jou eksamennommer om in te teken)